Idővonal (A tűz krónikái)

*Ez az oldal a tűz krónikái idővonaláról szól. A többi idővonalra vonatkozó cikkért nézd meg ezt az oldalt: Idővonal (Egyértelműsítő lap)*

* 6000-8000 éve - Erre az időre teszik a sárkányok korának végét. Feoldenen kialakul az első írásképes civilizáció a Fák nemzetsége. Feltételezhetően már ekkor komoly harcokat folytatnak az orkokkal.
* 6000-5000 éve - A fák nemzetsége felderítőket küld Volgreonra. Az utazók sosem térnek haza. Expedíciójuk ketté szakad. Az egyik fele északon marad és Hossza isten szolgálatába áll. Míg a másik délebbre utazik és szétszóródik a kontinensen.
* 5000-4000 éve - A Nivai birodalom felemelkedése, a Nivaiak érkezése Volgreonra és Altarexia alapítása.
* 4000-3000 éve - Egy napfogyatkozás alkalmával a Szén tenger partján (mai neve ismeretlen) kígyók ezreit mossa partra a víz. Előre jelezvén az Ixahák érkezését. Nem telik bele harminc évbe és Xohasza első gyermekei megérkeznek. Elűzvén ezzel az apró és gyenge Ashil törzseket, és egy hatalmas népvándorlási hullámot indítva be.
* 3000-2500 éve - A Fehér próféta átvezeti az orkokat Feoldenből, Volgreonra megkezdve ezzel a nagy hadjáratot mely évtizedekre lángokba borítja a kontinenst. Nagyjából erre az időre tehető a Fung birodalom alapulása is mely Manjilia elődállamává válik ám ebben a pillanatban nem nagyobb mint egy apró államocska melyet a Fung dinasztia ural.
* 2500-2200 éve - Az első telepesek landolása az Alkony tenger szigetein erre az időre tehető. Ekkoriban még Hidinu néven hivatkoznak rájuk, ám később felveszik a Watake nevet mely "Tengeri rablót" jelent bizonyos Manjil nyelvjárásokban. Ez feltehetőleg a kalóz életmódjukra utal. Ezzel egyidőben a Nivaiak megalapítják Tyr Nivát, Arkhosz kontinensén.
* 2200-2000 éve - Ismeretlenek érkeznek Wylissiára. Graycinoknak vallják magukat. Nem igazán tudni, hogy honnan érkeztek bár a legendáik egy elveszett kontinensről beszélnek ahonnan egy Bahuldaar nevű démon kiűzte őket. Egy Sillus nevezetű nagyhatalmúnak tartott jövendőmondó, megjósolja Niva istenek által végrehajtott ítéletét és az ork hordák sosem látott pusztítását.
* 2000-1900 éve - Niva pusztulása. Egy hatalmas mitril tartalmú kő csapódik a birodalom fővárosába. Az ország összeomlik. Az orkok, pedig, ahogy Sillus megjósolta átkelnek a Sol folyón és majdnem az egész kontinenst meghódítják. Épp időben jönnek rá az emberek a Mitril használatára és megalapul az első tíz lovagrend melyek azután legyőzik az orkokat egy dicsőséges hadvezér Muad Hamat alatt. Hamat később egyesíti Volgreont és a birodalom császárává koronázza magát immáron Halgerion Frostforge néven.
* 1900-1000 éve - A Volgreoni Birodalom aranykora. Nem csak a fővárosnak kikiáltott Tenevában hanem az egész vidéken elterjed a kultúra és a fejlett gazdaság. Számtalan ma is használt út épül ki ebben a korban. Eközben Wylissián megépül a Manjil nagy fal és az Ashil klánok egy nagy hordává egyesülnek. A másik oldalon párhuzamosan ezzel Fiengi Asmorok megkezdik a hódításukat, a keleti parton ám katasztrofális véget érnek.
* 1811 éve - Megválasztják az első Kuent. I. Benedictus büszke vallási vezetőként ül az istenek követének szánt trónusra.
* 1112 éve - Az első Krakkoraki háború. Podorn Frostforge vezetésével, a birodalmi csapatok megpróbálják megállítani a nyugaton fosztogató Krakkorakiakat egy totális invázióval. A támadás már a tengeren kudarcba fullad. A birodalmi flotta alig tizede tér haza.
* 900 éve - Fieng a keleti törzsek ellentámadása során elesik. Ők koronáztatják magukat az új Asmor királyokká.
* 888 éve - Az Ayatar szadirátus létrejötte. Negyvenkét provincia egyesülésével. Eredetileg csak egy az akkor már pusztító Jakol kánság elleni szövetség.
* 527 éve - A második Krakkoraki háború. A birodalmi erők bár már eljutnak a partraszállásig, de kevés siker után a Kirtonni csatát ismét elveszítik.
* 552 éve - A Kuen túlságosan nagy hatalma miatt, Luna Frostforge elmenekül északra és nem sokkal később, megkezdi a Nigrommari háborút.
* 550 éve - Megkezdődik a harmadik Krakkorraki háború. Ez a birodalom jelentős erőit vonja el északról. Végül az Ezüst királyság állítja meg a támadó Krakkorrakiakat. Ekkoriban fogalmazódik meg először sokakban az, hogy a birodalom nyugati felének önállósodnia kéne.
* 547 éve - A Garadan törzsek megsemmisítették a Cadmium falát.
* 545 éve - A birodalom nyugati része látva, hogy a háború a Farkaskirálynővel nem szűnik kikiáltja a függetlenségét, Kevinei köztársaság néven.